cyanic-selkie/wikianc huggingface dataset:
McDonnell Douglas F/A-18 Hornet Suomessa
Hornet-onnettomuudet Suomessa
8. marraskuuta 2001 Satakunnan lennoston Hävittäjälentolaivue 21:n HN-430 ja HN-413 törmäsivät toisiinsa ilmassa Karstulassa, Kyyjärven lounaispuolella. HN-430 putosi maahan ja romuttui täysin lentäjän pelastautuessa heittoistuimella. HN-413:n lentäjä onnistui palaamaan Pirkkalan tukikohtaan. HN-413 muutettiin 15 miljoonan euron kustannuksin ja Kanadan ilmavoimilta ostetun CF-18B-koneen eturungon osilla kaksipaikkaiseksi F-18D-hävittäjäksi. Korjaustyö aloitettiin 2006 ja se valmistui syksyllä 2009. Maailmallakin ainutlaatuinen uudelleenrakennusurakka nosti koulukoneiden lukumäärän kahdeksaan. Korjaustyöt maksoivat 15 miljoonaa euroa ja niihin kului noin 100 000 työtuntia. Horneteiden kappalehinnaksi on 1990-luvulla arvioitu tulleen noin 25 miljoonaa euroa. HN-413:lla oli lennetty vain kymmenesosa kaikkiaan Horneteiden 6 000 lentotunnista. Hornet 18D:n korjaamiseen käytettiin edellisen Hornet-polven 18B:n rungon etuosaa, joka ostettiin Kanadasta. Työt suoritti Patria yhteistyössä Suomen ilmavoimien, Yhdysvaltain laivaston ja Boeingin kanssa, joka joutui käynnistämään vanhaa tuotantolinjaansa osien saamiseksi jo myynnistä poistuneeseen malliin. Korjattu HN-413 oli numeroltaan HN-468.
4. toukokuuta 2006 Kaksi Karjalan lennoston F-18C:tä osui yhteen Nurmeksen lähellä. Kahdeksan kilometrin korkeudessa tapahtuneessa törmäyksessä toisesta koneesta vaurioitui sivuvakaimen kärki (HN-415) ja toisesta (HN-438) rikkoutui kuomu. Molemmat koneet laskeutuivat kentälleen Rissalaan onnistuneesti.
21. tammikuuta 2010 aiemmin vaurioitunut ja korjattu HN-468 tuhoutui Juupajoella tapahtuneessa maahansyöksyssä. Kone oli korjauksien vuoksi Patrian kirjoilla, eikä sitä ollut vielä luovutettu Ilmavoimille. Koneella lennettiin ns. vastaanottokoelentoja ja sillä oli ennen maahansyöksyä tehty ns. virheliiketesti. Kaksihenkinen miehistö – 32-vuotias kapteeni ja 44-vuotias everstiluutnantti – pelastautuivat heittoistuimilla, mutta molemmat loukkaantuivat niin vakavasti, että he tarvitsivat leikkaushoitoa.
26. tammikuuta 2011 Hornet HN-428 (F-18C) ajautui rullaustieltä Tampere-Pirkkalan lentoasemalla. Lentäjä ehti koneesta pois heittoistuimella ennen kuin se törmäsi lumipenkkaan. Hän selvisi venähdyksin. Kyseessä oli pimeänäkölaitteen avulla tehty harjoituslaskeutuminen pimennetylle kentälle. Lentäjän olisi pitänyt laskeutua kiitotielle. Hän laskeutui rullaustielle osittain vähäisen kokemuksen pimeänäkölaitteen kanssa laskeutumisessa, ja Hornetin HUD-heijastusnäytöllä esillä olleet symbolit osaltaan vaikeuttivat valaisemattoman kiitotien hahmottamista, ja sekä myös kentällä mahdollisesti ollut utu, ja hetkeä aikaisemmin laskeutuneen Hornetin aikaan saama kosteuden tiivistymä tai nostattama lumipöly. Lentäjä toimi tilanteessa oikein.
AC/DC
AC/DC (tyyliteltynä ACϟDC) on australialainen rockyhtye, jonka Skotlannista 1960-luvulla Australiaan muuttanut kitaristi Malcolm Young perusti vuonna 1973 veljensä, kitaristi Angus Youngin kanssa. Yhtye tunnetaan Angus Youngin koulupuvussa esiintymisen ohella myös lavaesiintymisestään sekä musiikistaan, joka pohjautuu yksinkertaisiin sointukulkuihin ja voimasointujen käyttöön ilman efektejä.
Thulen kulttuuri
Thulen kulttuuri vuosina 1000–1600 oli esieskimojen luoma arktinen kulttuuri, joka edelsi välittömästi "nykyistä" eskimojen kulttuuria. Yleensä työkalut olivat kivestä ja luusta, rauta tunnettiin mutta se oli harvinaista, esimerkiksi norjalaisilta tai meteoriiteista saatua. Koirien vetämät reet ja keramiikka tunnettiin, kivestä tehtiin lamppuja. Thulen kulttuuri vallitsi nykyisillä eskimojen asuinalueilla Alaskassa, Pohjois-Kanadassa ja Grönlannissa.
AC/DC
AC/DC:n on yksi kaikkien aikojen menestyneimmistä musiikkiartisteista ja -yhtyeistä. Pelkästään Yhdysvalloissa AC/DC:n albumeja oli myyty vuoteen 2007 mennessä kappaletta. Arviot AC/DC:n maailmanlaajuisesta albumimyynnistä vaihtelevat noin 150 miljoonasta yli 200 miljoonaan kappaleeseen.
Thulen kulttuuri
Kulttuurin merkittävin ero aiempiin arktisiin merikulttuureihin verrattuna oli valaanpyynti avomerellä ja suuret nahalla peitetyt umiak-veneet. Kulttuuriin lienee myös tullut ensi kertaa hylkeiden avantopyynti vuoden 1200 tienoilla. Muuten Thulen ihmiset pyytivät mursuja, kaloja, karibuja ja lintuja. Thulen kulttuurin kupumainen talvimaja oli koottu valaanluista ja peitetty nahkalla.
Avdija Vršajević
Avdija Vršajević (s. 6. maaliskuuta 1986 Tešanj) on bosniahertsegovinalainen jalkapalloilija, joka edustaa turkkilaista Akhisar Belediyesporia. Oikeajalkainen Vršajević on pelipaikaltaan oikea laitapuolustaja. Hän pelaa myös Bosnia ja Hertsegovinan jalkapallomaajoukkueessa.
AC/DC
Yli neljäkymmentä vuotta toiminnassa ollut AC/DC on eräs maailman pitkäikäisimmistä ja suosituimmista rockyhtyeistä. Se on valittu Rock and Roll Hall of Famen jäseneksi ja yhtyeellä on oma laatta Hollywoodin Walk of Famella. Music Television on nimennyt AC/DC:n kautta aikojen neljänneksi parhaaksi hard rock -artistiksi.
Avdija Vršajević
Seurajoukkueura
Vršajevićin ensimmäinen seura oli hänen kotikaupunkinsa TOŠK Tešanj, jota hän edusti vuodet 2003–2004.
AC/DC
Dave Evansin aikakausi (1973–1974)
thumb|left|AC/DC:n [[soolokitara|soolokitaristi ja keulakuva Angus Young. Kuva konsertista vuodelta 2008.]] upright|thumb|left|[[rytmikitara|Rytmikitaristi, säveltäjä ja perustaja Malcolm Young.]]
Avdija Vršajević
Seurajoukkueura
Vuonna 2004 Vršajević siirtyi kotimaansa pääsarjan Željezničar Sarajevoon, jossa hän pelasi 24 ottelua ja teki yhden maalin vuosina 2004–2005.
AC/DC
Dave Evansin aikakausi (1973–1974)
George Young sekä hänen kaksi nuorempaa veljeään, Malcolm ja Angus syntyivät kukin Glasgow’ssa, Skotlannissa, mutta vuonna 1963 veljekset muuttivat suurimmalti osin koko perheensä kanssa Australiaan. Kolmesta veljeksestä George aloitti kitaransoiton ensimmäisenä ja hän liittyi pian The Easybeatsiin, josta muodostui yksi 1960-luvun menestyneimpiä yhtyeitä Australiassa. Vuonna 1966 yhtyeestä tuli ensimmäinen Sydneyn kaupungista lähtöisin oleva yhtye, joka onnistui saamaan kansainvälisen hitin kappaleen ”Friday on My Mind” saavutettua huikean paljon radiosoittoa. Malcolm seurasi innokkaasti isoveljensä jalanjäljissä ja liittyi pian paikalliseen yhtyeeseen nimeltä Velvet Underground. Myös Youngin perheen vanhin poika Alex Young vaikutti lukuisissa yhtyeissä, mutta hän oli päättänyt jäädä Skotlantiin muun perheen muuttaessa Australiaan.
Avdija Vršajević
Seurajoukkueura
Seuraavaksi Vršajević siirtyi kotimaansa pääsarjan Čelik Zenicaan tammikuussa 2006. Hän edusti seuraa vuoteen 2007 asti pelaten 18 ottelua, joissa syntyi kolme osumaa.
Thulen kulttuuri
Thulelaisilla oli kosketus muun muassa Grönlantiin hieman vuoden 900 jaa. jälkeen purjehtineisiin norjalaisiin viikinkeihin. Näiden kanssa sodittiin ja käytiin kauppaakin. Norjalaiset hylkäsivät Grönlannin asumuksensa ilmaston kylmettyä tai joutuivat merirosvojen tai eskimojen uhreiksi. Thulen kulttuuri hävitti lähes täysin alueellaan aiemmin vallinneen Dorsetin kulttuurin, ja muuttui Pienen jääkauden aikana ja kontakteissa eurooppalaisten kanssa "nykyiseksi" eskimokulttuuriksi.
Avdija Vršajević
Seurajoukkueura
Zenicasta hän siirtyi Tšekin Gambrinus ligan AC Sparta Prahaan heinäkuussa 2007. Jo saman vuoden elokuussa Vršajević lähetettiin kauden 2007–2008 mittaiselle lainalle Gambrinus ligan SK Kladnoon, jossa hän pelasi kauden 2007–2008 aikana 11 ottelua. Syyskuussa 2008 Vršajević siirtyi ilman ensimmäistäkään peliä Sparta Prahassa Slovakian pääsarjan Tatran Prešoviin ensin lainasopimuksella ja tammikuusta 2009 pysyvällä sopimuksella. Vršajević pelasi slovakialaisseurassa vuosien 2008–2011 aikana 60 peliä ja teki kolme osumaa.
AC/DC
Dave Evansin aikakausi (1973–1974)
Perustettuaan AC/DC:n virallisesti vuoden 1973 marraskuussa Youngin veljesten lisäksi yhtyeeseen liittyivät basisti Larry Van Kriedt, laulaja Dave Evans ja rumpali Colin Burgess. Australiassa monille yhtyeille roudarina toiminut Ray Arnold ja hänen ystävänsä Alan Kissack huomasivat yhtyeen potentiaalin välittömästi, ja he onnistuivat suostuttelemaan yhtyeelle esiintymisen Sydneyssä sijaitsevalle yökerholle uudenvuodenaattona. Yhtye soitti niin lujaa, että sai osakseen lukuisia valituksia, mutta esityksen nähnyt Gene Pierson jonka kanssa Arnold ja Kissack olivat keskustelleet, vaikuttui yhtyeen esiintymisestä niin että lupasi järjestää heille lisää esiintymisiä, joiden turvin yhtye voisi kehittään lavashow’taan.
Avdija Vršajević
Seurajoukkueura
Elokuussa 2011 Vršajević palasi takaisin vanhaan seuraansa Čelik Zenicaan, jota hän edusti kauden 2011–2012 aikana 21 pelissä. Noissa otteluissa Vršajević osui kolmesti.
AC/DC
Dave Evansin aikakausi (1973–1974)
Samaan aikaan Angus oli aloittanut kehittelemään esiintymisasuaan, ja idea australialaisessa koulupuvussa esiintymisestä tuli hänen siskoltaan Margaretilta. Aiemmin hän oli kokeillut esiintyä esimerkiksi Hämähäkkimiehenä, Zorrona, gorillapuvussa sekä Teräsmiestä parodioivassa asussa nimellä ”Teräs-Ang”. Muut yhtyeen jäsenet esiintyivät ensimmäisten keikkojen aikana glam rock -henkisissä asusteissa, mutta tästä tavasta luovuttiin, kun AC/DC:n muusikot näkivät paikallisen Skyhooks-yhtyeen tekevän samoin.
Avdija Vršajević
Seurajoukkueura
Heinäkuussa 2012 Vršajević siirtyi Kroatian pääsarjan 1. HNL:in HNK Hajduk Splitiin. Pääosin oikeana laitapakkina pelaava Vršajević sai seurassa vastuuta myös vasempana laitapakkina ja oikeana laitahyökkääjänä.
AC/DC
Bon Scott laulajana (1975–1979)
Vuonna 1974 Malcolm ja Angus olivat kyllästyneet laulaja Dave Evansin ylimieliseen asenteeseen ja siihen, ettei hän tullut toimeen yhtyeen manageri Dennis Laughlinin kanssa. He päättivät erottaa Evansin yhtyeestä, ja hänen tilalleen saapui Ronald Belford ”Bon” Scott, joka oli George Youngin hyvä ystävä ja liittyi AC/DC:n kokoonpanoon juuri Georgen ehdotuksesta. Scottin liityttyä yhtyeeseen vuoden 1974 syyskuussa AC/DC aloitti tuoreen levytyssopimuksensa myötä ensialbuminsa, ainoastaan Australiassa julkaistun High Voltagen nauhoittamisen. Albumin nauhoittaminen vei vain kymmenen päivää, koska albumi pohjautui pitkälti Youngin veljesten jo aiemmin kirjoittamiin instrumentaalikappaleisiin, joihin Scott kirjoitti sanoitukset. Muutamaa kuukautta myöhemmin albumin julkaisun jälkeen yhtyeen kokoonpano koki jälleen muutoksia, ja tällä erää Scottin ja Youngin veljesten mukaan yhtyeeseen liittyivät basisti Mark Evans ja rumpali Phil Rudd. Pian miehistönvaihdoksen jälkeen yhtye julkaisi uuden singlen ”It’s a Long Way to the Top (If You Wanna Rock ’n’ Roll)”, josta muodostui yksi AC/DC:n suosituimpia kappaleita. Kappale päätyi myös yhtyeen tulevalle studioalbumille T.N.T., joka julkaistiin High Voltagen tapaisesti vain Australiassa ja Uudessa-Seelannissa. T.N.T.:n myötä yhtyeen julkisuus ja suosio Australian ulkopuolella alkoi hiljalleen lisääntyä.
Avdija Vršajević
Maajoukkueura
Vršajević pelasi vuonna 2006 Bosnia ja Hertsegovinan alle 20-vuotiaiden maajoukkueessa yhden ottelun, jossa hän teki yhden maalin. Bosnia ja Hertsegovinan jalkapallomaajoukkueessa Vršajević debytoi syyskuussa 2012 MM-karsintaottelussa Liechtensteiniä vastaan. Hän kuului päävalmentaja Safet Sušićin lopulliseen joukkueeseen vuoden 2014 MM-kilpailuissa. Turnauksessa Vršajević pelasi yhdessä ottelussa, Bosnia ja Hertsegovinan viimeisessä ottelussa, lohkovaiheen viimeisen kierroksen ottleussa Irania vastaan. Vršajević onnistui ottelussa myös maalinteossa, tehden maaottelu-uransa avausmaalin.
AC/DC
Bon Scott laulajana (1975–1979)
Vuonna 1976 yhtye allekirjoitti uuden levytyssopimuksen Atlantic Recordsin kanssa, ja yhtiön kansainvälisyys takasi myös AC/DC:n tuotannon leviämisen muualle maailmaan. Yhtye esiintyi ahkerasti Euroopassa ja saavutti myös kokemusta stadionluokan esiintymisissä toimien lämmittelijänä muun muassa Kissille lukuisilla loppuunmyyneillä urheilustadioneilla ja -areenoilla.
Vuoden 1976 keväällä yhtye julkaisi ”uuden” studioalbuminsa, joka koostui sekä High Voltagen että T.N.T.:n kappaleista ja sai yhtyeen debyyttialbumin tavoin nimekseen High Voltage. Albumi oli ensimmäinen maailmanlaajuiseen levitykseen päätynyt AC/DC:n albumi, ja se on tähän päivään mennessä myynyt maailmanlaajuisesti yli kolme miljoonaa kappaletta. Yhtyeen seuraava, kokonaan uutta materiaalia sisältänyt albumi Dirty Deeds Done Dirt Cheap julkaistiin niin ikään vuonna 1976. Atlantic Recordsin julkaisema kansainvälinen versio erosi jossain määrin Australiassa ilmestyneestä versiosta, eikä albumia julkaistu Yhdysvalloissa lainkaan ennen vuotta 1981 jolloin yhtye oli suosionsa huipulla.
Thulen kulttuuri
thumb|right|250px|Thulen kulttuuri korvasi aiemman Dorsetin kulttuurin Pohjois-Amerikan seudun arktisilla alueilla.
Eskimojen edeltäjät proto-inuitit saapuivat Alaskaan ehkä vuoden 500 jaa. tienoilla. Thulen kulttuuri alkoi luultavasti kehittyä Nortonin kulttuurin tyyppisestä edeltäjästä jo 100 eaa. Beringin salmen tienoilla . Itse Thulen kulttuuri syntyi Alaskan pohjoisrannikon ja lähialueen saaristojen valaanpyyntikulttuurien sulautuessa noin 700–1000 Pohjois-Alaskan rannikoilla. Birnirkin kulttuuri nousi Pohjois-Alaskan rannikolle noin 900 jaa., ja tämä muuttui pian Thulen kulttuuriksi.
Varhainen "Thulen kulttuuri" 500–1100 omaksui valaan metsästyksen. Valaanpyynti alkoi nyt 500 vuoden tauon jälkeen. Hylkeitä ja mursuja pyydettiin myös, kalastettiin, maalla metsästettiin karibuja ja linnustettiin. Tätä varhaisvaihetta luonnehtivat harppuunat, keihäät veneet, koristeltu keramiikka, hiotut liuskekivityökalut Noin 1200 alkoi norpan avantopyynti, mikä helpotti huomattavasti talvielämää.
AC/DC
Scottin kuolema ja Brian Johnsonin AC/DC (1979–1982)
thumb|Edesmenneen laulajan [[Bon Scottin muistoksi pystytetty patsas Fremantlessa, Australiassa.]] upright|thumb|Bon Scottin seuraajaksi pestattiin [[Brian Johnson.]] Yhtyeen lopullinen läpimurto tapahtui vuonna 1979 Robert John ”Mutt” Langen tuottaman Highway to Hellin ilmestyttyä. Highway to Hell toi yhtyeelle sen ensimmäisen kultalevyn Yhdysvalloissa ja oli myös yhtyeen ensimmäinen studioalbumi, joka nousi Yhdysvalloissa Billboardin albumilistalla sadan parhaan joukkoon noustessaan sijalle 17. Albumi oli Bon Scottin aikaisen AC/DCn suurin menestys ja albumin kenties tunnetuin kappale on nimiraita ”Highway to Hell”. Muita suosituiksi muodostuneita kappaleita yhtyeen fanien keskuudessa olivat ”Touch Too Much”, ”Girls Got Rhythm”, ”Shot Down in Flames” ja ”If You Want Blood (You’ve Got It)”. Kyseisen albumin nimi osoittautui kuitenkin ikävällä tavalla enteelliseksi Bon Scottille: hänet löydettiin 19. helmikuuta 1980 kuolleena tuttavansa autosta Lontoossa. Scottin kuolinsyyksi ilmoitettiin alkoholimyrkytys.
Thulen kulttuuri
Thulen esieskimot vaelsivat nopeasti itään päin. Kulttuuri levisi noin 1000–1400 jaa. tienoilla Kanadan pohjoisosiin, arktisille saarille ja Grönlantiin. Aluksi kulttuuri levisi Nunavutiin, Kanadaan noin 1000 jaa. Yksi ryhmä asettui 1200-luvulla Luoteis-Grönlantiin. Niin sanotun "toiseen vaellusvaiheen" aikana Grönlannissa eskimot levittäytyivät 1200–1300-luvuilla Thulesta etelään.
AC/DC
Scottin kuolema ja Brian Johnsonin AC/DC (1979–1982)
AC/DC:n viimeinen nauhoitettu esiintyminen Bon Scottin kanssa oli Espanjan televisiossa vain viikkoa ennen Scottin kuolemaa. Taltiointi kyseisestä esiintymisestä on muun muassa yhtyeen DVD:llä Family Jewels ja epävirallisella DVD-julkaisulla Let There Be Rock.
Scottin kuoltua yhtye harkitsi hetkellisesti jopa lopettamista, mutta Scottin vanhemmat ylipuhuivat yhtyeen muut jäsenet jatkamaan, sillä heidän mukaansa Scott olisi halunnut AC/DC:n jatkavan kaikesta huolimatta. Yhtye aloitti etsinnät Scottin korvaajan löytämiseksi, ja muun muassa Slade-yhtyeen Noddy Holder oli potentiaalinen vaihtoehto yhtyeen uudeksi laulajaksi. Angus Young kertoi myöhemmin Bonin innostuneen Brian Johnsonin esiintymistavasta nähtyään hänet esiintymässä Englannissa Geordie-yhtyeen laulajana. Bon oli maininnut Johnsonin ”olevan kaveri, joka tietää mistä rokissa on kyse”, ja hänen mukaansa Johnson muistutti Little Richardia jota Bon itse ihaili.
Thulen kulttuuri
Thulen kulttuuri joko syrjäytti aiemman paleoeskimojen Dorsetin kulttuurin, tai tämä kulttuuri oli hävinnyt 100–200 vuotta ennen Thulen kulttuuria Lohdullisemman tulkinnan mukaan Thulen eskimot sulauttivat Dorsetin eskimot itseensä vuorovaikutteisissa tapahtumasarjassa. Eskimojen yhtenäinen kieli viittaa aiemman Dorsetin kulttuurin täydelliseen tuhoon. Tämä viittaa thulelaisten kukistaneen dorsetilaiset väkivalloin. Eskimojen tarusto kertoo heidän ajaneen pois monesti jättiläisiksi mainitut tuniit-ihmiset, jotka ehkä olivat dorsetilaisia. Tässä tapauksessa Thulen kulttuurin leviäminen perustui tekniseen ylivoimaan Dorsetin kulttuuriin nähden, thulelaisilla oli mm. jousipyssyjä joita dorsetilaisilla ei ollut.
Gary Jules
thumb|Gary Jules Gary Jules Aguirre, Jr. (s. 19. maaliskuuta 1969 Kalifornia) on yhdysvaltalainen laulaja. Hänen vanhempansa ovat Gary ja Marie Aguirre.
Thulen kulttuuri
Vuodsen 1100–1600 thulelaiset hankkivat merkittävän osan ravinnoistaan valaista, ja heillä oli erikoistunut valaanpyyntikalusto, ja he pyytivät muita merinisäkkäitä, mursuja ja hylkeitä. Thulelaisilla oli ominaista melko paikallaan pysyvä elämäntyyli. Arktisiin oloihin erittäin hyvin sopeutuneilla Thulen eskimoilla oli umiakkeja, kajakkilaivastoja, jousi ja nuoli ja koirarekiä. Heillä oli kehittyneitä harppuunoita, valaisevia ja lämmittäviä valaanöljylamppuja, tuulelta suojaavia lumi-igluja, lumen aiheuttamaa häikäisyä estävät linssittömät rako-aurinkolasit ja kymmeniä erilaisia työkaluja.
AC/DC
Scottin kuolema ja Brian Johnsonin AC/DC (1979–1982)
Välittömästi Johnsonin liittymisen jälkeen yhtye alkoi työstää seuraavaa albumiaan Back in Blackia, jonka kappalemateriaalin kirjoittamisen yhtye oli aloittanut jo Bonin kanssa. Highway to Hellin tapaisesti Mutt Lange tuotti myös Back in Blackin, joka ilmestyi vuonna 1980 ja muodostui lopulta yhtyeen menestyneimmäksi julkaisuksi. 42 miljoonan kappaleen myynnillään Back in Black on maailman toiseksi myydyin äänite, edellään vain Michael Jacksonin Thriller. Albumi sisältää useita tunnettuja kappaleita, kuten ”Hell’s Bells”, ”Back In Black”, ”You Shook Me All Night Long”, ”Rock And Roll Ain’t Noise Pollution” ja ”Shoot to Thrill”.
Thulen kulttuuri
Norjalaiset viikingit olivat tekemisissä Thulen kulttuurin eskimojen ja ehkä Dorsetin kulttuurin paloeskimojenkin kanssa suunnilleen vuosien 980–1500 tienoilla. He perustivat vuoden 985 jälkeen kolme siirtokuntaa Etelä-Grönlantiin, jossa oli tuolloin huomattavasti nykyistä lämpimämpää. Eskimot ja norjalaiset viikingit kävivät kauppaa keskenään ja sotivatkin. Inuitit saapuivat Luoteis-Grönlantiin noin 1200 jaa., jonka jälkeen saapuivat viikinkien metsästysalueelle Nordsetaan ja Läntisen siirtokunnan alueelle noin 1300 jaa., ja Itäisen siirtokunnan alueella noin 1400.
Viikinkien siirtokunnat tuhoutuivat vuoden 1350 jälkeen. Täsmällistä syytä tuhoon ei tunneta, mutta monia tuhoisa tekijöitä ilmaantui siirtokuntien häviämisen aikoihin. Syy saattoi olla eskimojen ja siirtokuntalaisten välille puhjenneessa sodassa. Viikinkien kertomusten mukaan konflikteja oli sekä dorsetilaisten että thulelaisten kanssa. Erään eskimon kertoman perimätietotarinan mukaan suurissa laivoissa kulkeneet merirosvot olisivat ryöstäneet erään norjalaisen siirtokunnan asukkaat orjiksi ja polttaneet talot, ja että eskimot saattoivat paeta näitä rosvoja toisin kuin norjalaiset. Tarinoita ei ole historiallisesti varmennettu. Musta surma saattoi rantautua siirtokuntiin 1400-luvun alussa, mistä voi kertoa se että viimeinen avioliittoon vihkiminen suoritettiin asiakirjojen mukaan suurimmassa siirtokunnassa 1406. Siirtokuntalaiset saattoivat yksinkertaisesti purjehtia pois ehkä aiempien vastoinkäymisten takia. Näitä olivat muun muassa aiemman turkis- ja mursunhammasviennin tyrehtyminen sekä varsinkin kylmenemisen aiheuttama kasvukauden lyheneminen, joka johti ohrasatojen epäonnistumiseen ja eroosion aiheuttamaan laitumien tuhoon.
Gary Jules
Kaksi vuotta Donnie Darkon julkaisemisen jälkeen, joulukuussa 2003, "Mad World" pääsi listoille Isossa-Britanniassa. Kappaletta on käytetty suosituissa amerikkalaisissa TV-sarjoissa, kuten Ilman johtolankaa, Alias, Teho-osasto ja CSI.
AC/DC
Scottin kuolema ja Brian Johnsonin AC/DC (1979–1982)
Seuraava albumi For Those About to Rock We Salute You ilmestyi jo vuonna 1981 ja menestyi edeltäjänsä tapaisesti erinomaisesti. Se nousi esimerkiksi ensimmäisenä AC/DC-levynä Yhdysvaltain Billboard-listan kärkeen. Albumin tunnetuimmaksi kappaleeksi kohosi sen nimikappale, jonka osaksi sovitetuista tykinlaukauksista on tullut AC/DC:n konserttien vakionumero. Albumi jäi kuitenkin Mutt Langen ja AC/DC:n viimeiseksi yhteiseksi tuotokseksi, sillä yhtye halusi tuottaa seuraavan albuminsa itse vangitakseen tulevalle albumilleen varhaisten vuosiensa raaemman musiikkimaailman.
Thulen kulttuuri
Thulen eskimotkin joutuivat hylkäämään kylmentyneet yläarktiset leirinsä ilmaston kylmettyä 1350 pienen jääkauden alussa. Pohjois-Grönlannin rannoilla tuli nyt ympärivuotinen merijää. Pieni jääkausi 1650–1850 hajotti Thulen kulttuurin yhdyskunnat erilleen eskimokulttuuriksi. Näihin aikoihin Tanska alkoi perustaa siirtokuntiaan Grönlantiin.
Gary Jules
Muutamia Julesin aikaisempia projekteja ja bändejä olivat The Ivory Knights, Our Town Pansies, Woodenfish, Kofi ja The Origin.
Kristian VIII
Kristian VIII (18. syyskuuta 1786–20. tammikuuta 1848) oli Tanskan kuningas vuosina 1839–1848. Sitä ennen hän oli Norjan valtionpäämies ja kuningas nimellä Kristian Fredrik muutamien kuukausien ajan 19. toukokuuta – 10. lokakuuta 1814, kun Norja oli siirtymässä tanskalaisten hallusta personaaliunioniin Ruotsin kanssa.
Thulen kulttuuri
Aiheesta muualla
Inuit-Kultur
AC/DC
Suosion lasku (1983–1989)
upright|thumb|left|[[Cliff Williams korvasi Mark Evansin yhtyeen basistina vuonna 1977.]] For Those About to Rock We Salute You -albumin seuraajaa Flick of the Switchin nauhoittamisen aikaan rumpali Phil Rudd paini päihdeongelmiensa kanssa, mikä aiheutti kitkaa hänen ja rytmikitaristi Malcolm Youngin välille. Riitojen pahentuessa Rudd erotettiin yhtyeestä. Sessiomuusikkona ja Procol Harumissa aiemmin soittanut B. J. Wilson palkattiin täydentämään yhtyettä nauhoituksissa, mutta hänen rumpuosuutensa eivät päätyneet albumille, sillä Rudd oli jo ehtinyt soittaa kaikki albumin rumpuraidat ennen kuin oli joutunut jättämään yhtyeen. Vakituisen rumpalin hankkimiseksi yhtye järjesti yli 700 koe-esiintymistä Yhdysvalloissa ja Isossa-Britanniassa kunnes Simon Wright lunasti paikkansa yhtyeessä vuoden 1983 kesällä.
Kristian VIII
Kristian VIII nousi Tanskan valtaistuimelle 1839. Edellinen kuningas Fredrik VI oli Kristianin serkku, ja Fredrik V isoisä. Norjan valtakautensa aikana hän oli ilmaissut liberaaleja näkemyksiä. Liberaalit piirit toivoivat hänen antavan maalle perustuslain ja siirtyvän itsevaltiudesta moderniin perustuslailliseen monarkiaan. Tanskan kuninkaaksi noustuaan hän oli kuitenkin paljon konservatiivisempi ja suostui vain vähäisiin hallinnollisiin uudistuksiin.
AC/DC
Suosion lasku (1983–1989)
Monet pitävät vuoden 1983 syksyllä julkaistua Flick of the Switchiä yhtyeen heikoimpana studioalbumina. Kerrang! -musiikkilehden lukijaäänestyksessä vuonna 1984 AC/DC listattiin yhdeksi edellisvuoden suurimmista pettymyksistä, vaikka Flick of the Switch nousikin Britannian albumilistalla sijalle 4 ja singlejulkaisut ”Nervous Shakedown” ja ”Flick of the Switch” onnistuivat saavuttamaan pienimuotoista listamenestystä. Myös Flick of the Switchin seuraaja, vuoden 1985 Fly on the Wall osoittautui niin ikään hienoiseksi pettymykseksi. Britannian albumilistalla Fly on the Wall ei kokenut kovinkaan suurta notkahdusta verrattaessa edeltäjäänsä. Albumi nousi listalla sijalle 7, mutta Yhdysvalloissa yhtyeen ura oli kääntynyt entistä enemmän laskusuuntaan; vain vajaat neljä vuotta aiemmin yhtye oli pitänyt hallussaan Billboardin albumilistan kärkitilaa, mutta nyt yhtyeen tuorein studiotuotos löytyi vasta sijalta 32.
Kristian VIII
Kristian meni vuonna 1806 naimisiin serkkunsa Charlotte Frederikke af Mecklenburg-Schwerinin kanssa, ja heille syntyi poika, myöhempi kuningas Fredrik VII. Avioliitto purettiin, kun paljastui, että Charlottella oli suhde sveitsiläisen säveltäjän kanssa. Kristian meni naimisiin toisen kerran 1815 Caroline Amalie af Augustenborgin kanssa, ja liitto oli onnellinen mutta lapseton.
AC/DC
Suosion lasku (1983–1989)
Vuonna 1986 Stephen Kingin ohjaaman kauhuelokuva Maximum Overdriven soundtrack-albumiksi julkaistu Who Made Who sisälsi vain kolme uutta kappaletta, eikä se onnistunut vieläkään nostamaan yhtyettä takaisin nousujohteiselle tielle Yhdysvalloissa: Who Made Who putosi jälleen yhden sijan verran alemmas Billboardin albumilistalla, ja myös Britanniassa yhtyeen ura vaikutti olevan laskusuunnassa albumin päädyttyä listalla korkeimmillaan sijalle 11.
Vuonna 1987 AC/DC oli tuskallisessa tilanteessa: yhtyeen kolme edellistä studiotuotosta eivät olleet menestyneet ja yhtye oli käynyt läpi vaikean miehistönvaihdoksen Phil Ruddin tultua erotetuksi. Seuraava albumi Blow Up Your Video sai harteilleen kovat paineet ja odotukset. Albumi ilmestyi vuoden 1988 alkupuolella, ja se toi yhtyeelle kaivattua menestystä nousten Billboardin albumilistalla sijalle 12 ja tuottaen myös singlehitit ”That’s the Way I Wanna Rock ’n’ Roll” ja ”Heatseeker”. Vaikka albumia on myöhemmin arvosteltu täytemateriaalista koostuvana julkaisuna, se oli kaikesta huolimatta kaupallinen menestys ja myi enemmän kuin yhtyeen kaksi edellistä studioalbumia yhteensä. Britanniassa Blow Up Your Video nousi albumilistan toiselle sijalle, mikä oli yhtyeelle sen korkein listasijoitus sitten vuoden 1980 Back in Blackin. Albumia seuranneella kiertueella Malcolm Young ilmoitti jättävänsä kiertueen kesken omalta osaltaan päästäkseen eroon alkoholiriippuvuudestaan, ja Youngin veljesten veljenpoika Stevie Young tuurasi Malcolmia kiertueen Yhdysvaltain-osion ajan. Koska Stevie ja Malcolm olivat ulkonäöltään täydellisesti toisiaan muistuttavia, eivät useimmat yhtyeen konsertteihin saapuneet fanit edes huomanneet Malcolmin poissaoloa.
Blow Up Your Videoa seuranneen kiertueen päätyttyä rumpali Simon Wright erosi yhtyeestä liittyäkseen Dio-yhtyeeseen vuonna 1990 julkaistun Lock Up the Wolves -studioalbumin ajaksi. Yhtye joutui jälleen aloittamaan etsinnät uuden rumpalin löytämiseksi, kunnes Wrightin korvaajaksi palkattiin niin ikään aiemmin sessiomuusikkona mittavan uran luonut Chris Slade.
Paluu suursuosioon (1990–1999)
Blow Up Your Video onnistui kääntämään yhtyeen uran kurssin nousuun 1980-luvun lopulla, ja Chris Sladen liityttyä yhtyeen uudeksi rumpaliksi yhtye vetäytyi takaisin studioon uuden albumin työstämiseksi. Koska Brian Johnson kävi albumin esituotantovaiheen aikoihin läpi vaikean avioeron, Youngin veljekset kirjoittivat poikkeuksellisesti kaiken kappalemateriaalin yhtyeen seuraavalle studioalbumille, vuoden 1990 The Razors Edgelle. Aiemmin muun muassa Bon Jovin tuottajana työskennelleen Bruce Fairbairnin kanssa tehty The Razors Edge oli entistä radioystävällisempää rockmusiikkia, ja se tuotti yhtyeelle myös radiossa suuriksi hiteiksi nousseet menestyssinglet ”Thunderstruck” ja ”Moneytalks”. Albumi nousi Yhdysvalloissa albumilistan kakkossijalle, ja albumia seuranneella kiertueella yhtye jatkoi työskentelyä Fairbairnin kanssa tulevaa livealbumia valmistellen. Lopulta vuoden 1992 syksyllä ilmestynyt Live muodostui huikeaksi menestykseksi, ja sitä pidetään edelleenkin yhtenä koko 1990-luvun parhaista livealbumeista. Niin ikään vuoden 1992 syksyllä ilmestyi myös yhtyeen 26 kameralla kuvattu konserttitaltiointi AC/DC Live at Donington, joka sisälsi yhtyeen täysimittaisen esiintymisen Monsters of Rock-festivaalitapahtuman pääesiintyjänä vuodelta 1991.
upright|thumb|right|220px|[[Rumpali Phil Rudd palasi yhtyeeseen yli kymmenvuotisen tauon jälkeen vuonna 1994.]] Vuonna 1993 yhtye nauhoitti uuden kappaleen ”Big Gun” Arnold Schwarzeneggerin Last Action Hero -elokuvaan. Vaikka elokuva ei menestynyt, ”Big Gun” muodostui hitiksi saaden paljon soittoaikaa radiossa ja siitä muodostui yksi suosituimpia AC/DC:n kappaleita. Tästä huolimatta yhtye ei ole esittänyt kappaletta kertaakaan virallisesti konsertissaan.
Vuonna 1994 Angus ja Malcolm kutsuivat yhtyeen alkuperäisrumpali Phil Ruddin useaan otteeseen soittelemaan heidän kanssaan, mikä johti vanhojen kaunojen unohtamiseen joka taas merkitsi sitä, että Rudd palasi yhtyeeseen korvaten Chris Sladen. Brian Johnson, Youngin veljekset, Cliff Williams ja Rudd kokoontuivat ensimmäisen kerran yli kymmeneen vuoteen yhdessä nauhoittamaan uutta albumia, ja vuoden 1995 loppusyksyllä ilmestynyt Rick Rubinin kanssa tuotettu Ballbreaker nousi hittikappaleensa ”Hard as a Rock” johdolla onnistuneeksi paluualbumiksi.
Vuonna 1997 yhtye julkaisi neljän levyn Bonfire-kokoelman, joka sisälsi kaksi livealbumia Bon Scottin aikakaudelta, täysin uudelleenmasteroidun Back in Blackin sekä ennen julkaisemattomia live- ja studiopätkiä.
Futisliigan kausi 1990
Futisliigan kausi 1990 oli vuonna 1989 perustetun jalkapalloliigan ensimmäinen kausi. Kaudella 1990 toiminnan aloittanut liiga käytti kausilla 1990–1991 nimeä Futisliiga. Liigaan osallistui 12 joukkuetta, jotka pelasivat kaksinkertaisen sarjan ja kahdeksan joukkueen pudotuspelit.
Jin Kazama
Jin Kazama on kuvitteellinen hahmo Tekken-videopelisarjassa. Hän on esiintynyt peleissä Tekken 3, Tekken Tag Tournament, Tekken 4, Tekken 5, Tekken 5: Dark Resurrection, Tekken 6, Tekken Tag Tournament 2 ,Tekken Revolution ja Tekken 7. Kolmannesta osasta alkaen Jin on ollut pelisarjan päähenkilö.
Futisliigan kausi 1990
Kaudella 1990 liigan ja Suomen mestaruuden voitti HJK. Viimeiseksi jäänyt Kuusankosken Kumu putosi suoraan I divisioonaan ja 11. sijoittunut KPV putosi hävittyään liigakarsinnan FF Jaroa vastaan. Liigan maalikuninkuuden jakoivat 16 maalilla FC Ilveksen Marek Czakon ja HJK:n Kimmo Tarkkio. Vuoden 1990 parhaaksi liigapelaajaksi valittiin Reipasta edustanut Jari Litmanen.
AC/DC
Stiff Upper Lip ja uusi levytyssopimus (2000–2002)
Helmikuussa 2000 AC/DC julkaisi uuden studioalbumin Stiff Upper Lip, jota seurasi pitkä maailmankiertue. Albumi oli AC/DC:n 14. julkaistu studioalbumi Australiassa ja 13. muualla maailmassa. Albumilta julkaistiin kolme singleä, ”Stiff Upper Lip”, ”Safe in New York” ja ”Satellite Blues”. Albumilta ei noussut yhtään kappaletta pysyvästi AC/DC:n konserttiohjelmistoon, ja se sai myös jonkun verran arvostelua. Seuraava albumi antoi odottaa itseään peräti kahdeksan vuotta.
Futisliigan kausi 1990
Joukkueet
Taulukon tiedot Jalkapallokirja 1990, Veikkausliigan tilastohistoriasta (ottelutilastot, kausi 1990) kotikentät. ja valmentajat, pvm on uuden valmentajan ensimmäinen ottelu
Jin Kazama
Tekken 4
Australiassa sijaitseva Brisbanen kaupunki oli täynnä vanhoja ja uusia taloja. Yhdessä niistä oli pieni Dojo. Nuori mies, jonka kasvot olivat peitetty hupulla, harjoitteli siellä. Tämä mies oli Jin Kazama. Jin harjoitteli päivittäin toisenlaista Karate-tyyliä. Heihachin pettämisen jälkeen Jin on tiivistänyt kaiken itsestään, kuten Mishima-veripolvensa, taistelutyylinsä, sekä paholaisgeenin veressään. Entisen taistelutyylinsä laiminlyötyään Jin oppi toisentyyppisen karaten. Hänen tunteensa paloivat, päämääränään tuhota hänen isänsä Kazuya Mishiman ja isoisänsä Heihachi Mishiman veripolvi. Eräänä päivänä Jin kuuli huhuja neljännestä The King of Iron Fist Tournamentista. Epäilyksittä Jin osallistui turnaukseen.
Futisliigan kausi 1990
Joukkueet
1) Seura ensimmäistä kertaa pääsarjassa.
AC/DC
Stiff Upper Lip ja uusi levytyssopimus (2000–2002)
Vuonna 2002 AC/DC teki sopimuksen Sony Musicin kanssa, minkä ansiosta Sony julkaisi AC/DC Remasters -sarjassa koko yhtyeen tuotannon uudestaan lisämateriaalein. Kunkin albumin mukana tuli uudelleen painettu lehtinen höystettynä harvinaisilla valokuvilla ja nippelitiedolla.
Futisliigan kausi 1990
Runkosarjan sarjataulukko
Sarjan kahdeksan parasta selviytyivät pudotuspeleihin. Viimeiseksi sijoittunut Kuusankosken Kumu putosi suoraan I divisioonaan kaudeksi 1991 ja Veikkausliigaan nousi Porin Pallo-Toverit. OTP ja KPV pelasivat uusintaottelun suorasta säilymisestä ja häviäjä joutui liigakarsintaan FF Jaroa vastaan.
Jin Kazama
Tekken 5
Voitettuaan Heihachi ja Kazuya Mishiman, Jin lähti lentoon ja jätti Hon Marun taakseen. Hän oli kuitenkin pahuuden kyllästämä ja menetti tajuntansa. Jin heräsi myöhemmin tuntemattomaan ääneen, ja näki ympärillään täysin tuhoutuneen metsän. Hänellä ei kuitenkaan ollut epäilystäkään, etteikö hän itse olisi todellisuudessa vastuussa tuhosta. Palatessaan kotikaupunkiinsa Yakushimaan, Jin näki painajaisia. Hän tunsi, että paholaisgeeni oli kasvamassa koko ajan suuremmaksi. ”On vain ajan kysymys, milloin paholaisgeeni on täysin vallannut minut”, Jin sanoo. Ollessaan suunnattomana, Jin lähti matkalle, jota vain kohtalo ohjaa...
Futisliigan kausi 1990
Runkosarjan sarjataulukko
(* sijat 10/11 (suora säilyminen/karsija) ratkaistiin uusintaottelulla, OTP voitti KPV:n 2-1
Jin Kazama
Tekken 6
Päihitettyään isoisoisänsä Jinpachi Mishiman, Jinistä tuli uusi Mishima Zaibatsun johtaja. Hän tuotti kaaosta ja pisti monet kärsimään Tekken Forcen avulla erotakseen armeijavoimista, ja ottaakseen energianlähteet haltuunsa. Kun kaikki tämä tuli tehdyksi, Mishima Zaibatsu julisti kansainvälisen sodan niitä vastaan, jotka vastustivat heitä. Näytti siltä, että Mishima Zaibatsu valloittaisi koko maailman, kunnes Jinin organisaatiota alkoi vastustaa Kazuya Mishiman johtama G Corporation. Hän antoi Jinin nappaamisesta palkkion. Vaikka Jin melkein aavisti tämän, hän ilmoitti The King of Iron Fist Tournament 6:n avatuksi.
Futisliigan kausi 1990
Ottelut
Ottelukohtaiset tilastot Veikkausliigan tilastohistoriasta, ottelutilastot kausi 1990. Runkosarjan ottelut pelattiin 29.4. – 26.8. ja pudotuspelit 2.9. – 7.10.1990. Pudotuspelien rp-ratkaisujen maalilukemat Jalkapallokirjasta
Jin Kazama
Perhe ja sukulaiset
Jin Kazama on Kazuya Mishiman ja Jun Kazaman poika. Asuka Kazaman oletetaan olevan Jinin serkku, eli Junin veljentytär. Jin jakaa isänsä Kazuyan ja isoisoisänsä Jinpachi Mishiman kanssa yliluonnollisen paholaisgeenin voiman, jonka vuoksi hän muuttuu joskus Devil Jiniksi, omaksi paholaismuodokseen. The King of Iron Fist Tournament 2:n jälkeen Jinin äiti Jun Kazama joutui Ogren hyökkäyksen kohteeksi, eikä Jin löytänyt äitiänsä mistään. Hän vannoi kostoa.
Futisliigan kausi 1990
Pudotuspelit
Pudotuspeleihin osallistuivat runkosarjan kahdeksan parasta joukkuetta. Otteluparit pelattiin paras kolmesta menetelmällä, eli jatkoonpääsyyn vaadittiin kaksi voittoa. Pronssista pelattiin vain yksi ottelu. Tasan päättyneissä otteluissa ei pelattu jatkoaikaa, vaan ottelusarjan tilanteesta riippumatta rangaistuspotkukilpailu. Joukkue 1 pelasi kotonaan otteluissa 1 ja 3, joukkue 2 vastaavasti otteluissa 2.
Jin Kazama
Aiheesta muualla
鉄拳の登場人物
Aku Ankka päivästä päivään
Aku Ankka päivästä päivään on albumisarja, joka esittelee Bob Karpin käsikirjoittamia ja Alfred ”Al” Taliaferron piirtämiä Aku Ankka -strippejä. Kukin albumi sisältää tiettynä vuonna yhdysvaltalaisissa sanomalehdissä julkaistuja strippejä. Albumit julkaistiin 50 vuotta strippien alkuperäisen julkaisun jälkeen. Esimerkiksi vuoden 1939 strippejä sisältävä albumi on julkaistu 1989. Suomeksi on julkaistu strippikokoelmat vuosilta 1938–1953 eli 16 albumia.
Karp ja Taliaferro aloittivat strippien tekemisen vuonna 1938 ja ensimmäinen strippi julkaistiin King Features Syndicaten levittämänä 7. helmikuuta 1938. Parivaljakon yhteistyö jatkui vuoteen 1965 saakka. Päivästrippejä julkaistiin parhaimmillaan 322 sanomalehdessä. Päivästrippien lisäksi Karp ja Taliaferro tekivät pidempiä sunnuntaistrippejä, joita on julkaistu Aku Ankan Sunnuntaisarjat -albumeissa, ja 365 ensimmäistä sunnuntaisarjaa 1970-luvulla ilmestyneessä jättikirjassa Aku Ankka joka päivä 365.
Futisliigan kausi 1990
FC Kuusysi – Haka
FC Kuusysi välieriin otteluvoitoin 2–0.
Aku Ankka päivästä päivään
Puuttuvat stripit
Albumeissa ei ole julkaistu kaikkia kyseisenä vuonna sanomalehdissä nähtyjä strippejä. Vuoden 1939 stripeistä puuttuvat kaikki joulukuun stripit ja Aku Ankka Päivästä Päivään 1941 -albumista löytyvän huomautuksen mukaan amerikkalainen kustantaja on jälkikäteen päättänyt hyllyttää 2.–7. helmikuuta julkaistut stripit. Hyllyttämisen syy on intiaanien esittäminen stripeissä. Julkaistujen kokoelmien ajanjaksolta jäi kaikkiaan julkaisematta 45 strippiä.
Futisliigan kausi 1990
RoPS – MP
Ottelu määrättiin uusittavaksi erotuomarin hylättyä RoPS:n rangaistuspotkun.
Aku Ankka päivästä päivään
Puuttuvat stripit
Aku Ankka joka päivä 365 -kirjan sarjakuvat vuosilta 1936–1937 julkaistiin alun perin osana Hassunkuriset sinfoniat (Silly Symphonies) -sarjakuvia. Aku Ankka -sarjakuva alkoi ilmestyä vuonna 1938.
Futisliigan kausi 1990
RoPS – MP
MP välieriin otteluvoitoin 2–1.
TPS – HJK
HJK välieriin otteluvoitoin 2–1.
FC Kuusysi – MP
FC Kuusysi finaaliin otteluvoitoin 2–0.
HJK – Reipas
HJK finaaliin otteluvoitoin 2–0.
Liigakarsinta
FF Jaro nousi Futisliigaan otteluvoitoin 2–0.
Lopulliset sijoitukset
Sijoitukset 1–4 määräytyivät pudotuspelien ratkaisujen mukaan, sijat 5–8 eli pudotuspelien ensimmäisellä kierroksella hävinneiden sijoitukset määräytyivät runkosarjassa sijoittumisen perusteella ja sijat 9–12 runkosarjan mukaan.
Eiichirō Oda
Eiichirō Oda (s. 1. tammikuuta 1975 Kumamoto ) on japanilainen mangaka.
Futisliigan kausi 1990
HJK:n mestarijoukkueen pelaajat
HJK:n liigapeleissä pelasivat kauden aikana seuraava pelaajat (Kausi 1990 ottelut/maalit) :
AC/DC
Rock and Roll Hall of Fame, ”Black Ice” & ”Black Ice Tour” (2003–2011)
thumb|left|Angus Young esiintymässä [[Pariisissa kesäkuussa 2010.]]
Eiichirō Oda
Oda on parhaiten tunnettu One Piece -sarjasta. Manga on myynyt yli 360 miljoonaa kappaletta painettuna Japanissa ja yli 70 miljoonaa 42 muussa maassa.
AC/DC
Rock and Roll Hall of Fame, ”Black Ice” & ”Black Ice Tour” (2003–2011)
AC/DC nimettiin Rock and Roll Hall of Famen jäseneksi maaliskuussa 2003. Seremonian yhteydessä yhtye esitti kappaleet ”Highway to Hell” ja ”You Shook Me All Night Long”. Juontaja Steven Tyler liittyi esitykseen mukaan. Hän kuvaili seremoniassa yhtyeen voimasointujen mestarillista käyttöä ”Australian ukkoseksi, joka saa aikaan toiseksi voimakkaimman virtauksen ihmisen kehossa”.
Kiitospuheessa laulaja Brian Johnson siteerasi Bon Scottin vuonna 1977 kirjoittamaa kappaletta ”Let There Be Rock”:
AC/DC:ltä ilmestyi syksyllä 2007 tupla-DVD Plug Me In, jonka toisella levyllä on materiaalia Bon Scottin ajoilta ja toisella Brian Johnsonin aikakaudelta.
Vuoden 2006 alusta lähtien AC/DC työskenteli uuden materiaalin parissa, ja viimein uusi albumi Black Ice ilmestyi 20. lokakuuta 2008. Brian Johnson on sanonut albumia yhtyeen merkittävimmäksi sitten Back In Blackin. Black Ice -albumin tunnetuimpiin kappaleisiin lukeutuvat sen nimikkokappale, sekä ”Rock’n Roll Train”, joka oli Black Ice -kiertueen konserttien avauskappale. Albumia seurasi vuonna 2009 Black Ice -maailmankiertue.
AC/DC:n Black Ice Tour kesti kolme vuotta, jonka aikana yhtye esiintyi myös kahdesti Suomessa, 2009 ja 2010. Maailmankiertueen viimeisen konserttinsa yhtye soitti Argentiinan River Platessa 28. kesäkuuta 2010. Malcolm Young esiintyi tuolloin viimeistä kertaa yhtyeen riveissä.
Rock Or Bust ja miehistönmuutoksia (2011–2020)
thumb|left|AC/DC konsertoimassa [[Barcelonassa toukokuussa 2015.]]
Vuonna 2011 Angus Young kertoi yhtyeen kaavailevan uuden maailmankiertueen käynnistyvän parin seuraavan vuoden sisällä. Yhtyeen Live at River Plate -DVD:n julkaisemisen yhteydessä hän mainitsi myös yhtyeen suunnitelmissa olevan uuden studioalbumin, jonka työstäminen veisi kuitenkin vielä aikaa. Brian Johnson ehti lupailla uutta albumia jo vuoden 2013 puolivaiheilla. Myöhemmin hän kertoi albumin viivästyvän erään yhtyeen jäsenen terveysongelman vuoksi, mutta haastattelussaan hän ei halunnut kertoa, ketä jäsentä hän tarkoitti ja millaisesta ongelmasta tämä kärsii. Myös Malcolm Young kertoi albumin vievän vielä enemmän aikaa, ja ettei sitä todennäköisesti julkaista vuoden 2013 aikana.
Huhtikuussa 2014 Malcolm Young ilmoitti, että hän aikoo pitää taukoa yhtyeestä terveydellisistä syistä. Syyskuussa yhtye vahvisti, ettei hän palaa kokoonpanoon. Rock or Bust -albumista ja sen kiertueesta tuli näin ensimmäiset, joilla hän ei ole mukana. Malcolmin tilalle yhtyeeseen tuli hänen veljenpoikansa Stevie Young.
Yhtye julkaisi lokakuussa 2014 singlen ”Play Ball” viimeisimmältä studioalbumiltaan Rock or Bust, joka julkaistiin marraskuussa 2014.
thumb|right|[[Axl Rose esiintymässä AC/DC:n kanssa syyskuussa 2016.]]
Murhan suunnittelusta ja tilaamisesta syytteet saaneen rumpali Phil Ruddin korvasi Rock or Bust -maailmankiertueen ajaksi vuosina 1989–1994 yhtyeessä soittanut Chris Slade.
Maaliskuussa 2016 yhtye ilmoitti, että Brian Johnson vetäytyy yhtyeestä kesken Rock or Bust -kiertueen. Syynä olivat kuulo-ongelma sekä riski kuuroutua kokonaan.
Kiertueelle laulajaksi vahvistettiin Guns N’ Roses -yhtyeen keulahahmo Axl Rose, joka esiintyi bändin kanssa ensimmäistä kertaa 7. toukokuuta 2016 Lissabonissa.
Heinäkuussa 2016 yhtyeessä vuodesta 1978 soittanut basisti Cliff Williams ilmoitti lopettavansa uransa Rock or Bust -kiertueen jälkeen. Hän totesi, että perustajajäsen Malcolm Youngin menetys, Brian Johnsonin lähtö ja Phil Ruddin tapaus vaikuttivat päätökseen. Williams koki yhtyeen olemuksen muuttuneen näistä syistä, mikä vahvisti päätöstä.
Useita vuosia dementiaa sairastanut Malcolm Young kuoli 18. marraskuuta 2017, 64 vuoden ikäisenä.
Power Up ja vanhojen jäsenten paluut (2020–)
Syyskuun 2020 lopussa AC/DC julkisti sosiaalisessa mediassa tiedon Brian Johnsonin, Phil Ruddin ja Cliff Williamsin paluusta yhtyeen riveihin. Yhtye julkaisi singlen ”Shot in the Dark” 7. lokakuuta 2020, ennen albumin Power Up julkaisua 13. marraskuuta 2020.
Futisliigan kausi 1990
HJK:n mestarijoukkueen pelaajat
Jari Europaeus (18/-), Klaus Granlund (10/6), Petri Helin (24/4), Aki Hyryläinen (20/1), Petri Jakonen (9/-), Markku Kanerva (28/3), Juha Karjalainen (20/-), Pekka Onttonen (24/2), Jari Rantanen (16/3), Pasi Rautiainen (29/9), Kari Rissanen (27/2), Janne Suokonautio (6/1), Kimmo Tarkkio (27/16), Pasi Tauriainen (26/3), Petri Tiainen (9/-), Erkki Valla (19/-), Mika Walldén (6/-), Jouko Vuorela (29/2), Mika Väyrynen (12/-), Sami Ylä-Jussila (9/1).
Menestys eurokentillä
Euroopan cup: UEFA Cup: Cup-voittajien cup:
Knut Erikinpoika Kurki
Knut Erikinpoika toimi tuomarina Pohjanmaalla 1492. Vuonna 1503 Knut toimi valtaneuvoksena, ja vuonna 1512 hänet nimitettiin silloin perustetun Pohjanmaan ja Satakunnan laamanninviran haltiaksi. Hän sai kuuluisuutta esiintymisestään valtaneuvoskunnassa 1523, jolloin hän vastusti jyrkästi Lyypekin kauppaetuoikeuksia ja kieltäytyi allekirjoittamasta ja vahvistamasta päätöstä kaupungin asemasta. Samana vuonna hän toimi kuninkaan lähettiläänä Novgorodissa, missä hän neuvotteli rauhansopimuksen uudistamisesta. Helge Pohjolan-Pirhosen mukaan Knut Erikinpoika kuului myöhäiskeskiajan huomattavimpiin suomalaisiin ylimyksiin.
Knut Erikinpojan on arveltu olleen Ruotsin Näsin kartanosta, mutta Hans Gillingstamin mukaan tämä ei voi pitää paikkaansa. Gillingstam ja Eric Anthoni arvelevat, että mies ei kuulunut mihinkään rälssisukuun. Yrjö Punkari sen sijaan on arvellut Knut Erikinpojan isän olleen Ylä-Satakunnan kihlakunnantuomari Erik Ragvaldinpoika, joka kuului huomattavaan ruotsalaiseen rälssisukuun. Tämä selittäisi myös Knutin poikkeuksellisen nopean nousun ja valta-aseman Suomessa. Yhteisenä nimittäjänä Erikillä ja myöhemmällä Kurck-suvulla on mm. Hedensön kartano Ruotsissa.
Knut Erikinpoika oli naimisissa Klaus Kurjen tyttären Elin Kurjen kanssa. Heidän lapsistaan polveutui ns. myöhempi Kurki-suku, joka eli 1900-luvulle saakka. Tytär Birgitta Knutintytär Kurckia (n. 1500–1577) pidetään Naantalin luostarin viimeisenä abbedissana.
Päivä tuskin päättyis kauniimmin
Päivä tuskin päättyis kauniimmin on suomalaisen laulaja Pepe Willbergin toinen studioalbumi. Se julkaistiin vuonna 1979.
Kappaleet
Kaikki kappaleet sovittanut Markku Johansson, ellei toisin mainittu.
Bruno Metsu
Bruno Metsu (28. tammikuuta 1954 Coudekerque-Village, Dunkerque – 14. lokakuuta 2013 Coudekerque-Village, Dunkerque ) oli ranskalainen jalkapallovalmentaja ja keskikenttäpelaaja.
Metsu kääntyi islaminuskoon vuonna 2002. Sen seurauksena hän otti käyttöön musliminimen Abdul Karim.
Pelaajaura
Metsu pelasi urallaan Ranskassa ja Belgiassa. 17 vuotta kestäneellä ammattilaisurallaan Metsu pelasi 250 ottelua Ranskan pääsarjassa ja 152 ottelua toiseksi korkeimmalla sarjatasolla.
Ura valmentajana
Valmennusuransa Metsu aloitti AS Beauvaisen organisaatiossa 1985 ja nousi päävalmentajaksi lopetettuaan pelaajauransa 1987. Metsu valmensi ranskalaisseuroja toukokuuhun 1999 saakka, jolloin hän jätti ASOA Valencen päävalmentajan tehtävät. Tämän jälkeen hän toimi lyhyen aikaa Guinean maajoukkuevalmentajana, kunnes nousi marraskuussa 2000 Senegalin maajoukkueen päävalmentajaksi. Metsu johdatti Senegalin maan historian ensimmäisiin MM-kisoihin Japaniin ja Etelä-Koreaan 2002. Senegal eteni aina puolivälieriin saakka, joissa se hävisi Turkille.
Jätettyään Senegalin maajoukkueen MM-kisojen päätteeksi, Metsu siirtyi Arabiemiraatteihin ja Al Ayn Clubin päävalmentajaksi. Metsu valmensi Al Aynin kahteen Arabiemiraattien mestaruuteen sekä Aasian mestarienliigan voittoon. Hän siirtyi 2004 qatarilaisen Al Gharrafa Dohan päävalmentajaksi. Tuplamestaruuteen päättyneen kauden jälkeen Metsu jatkoi uraansa Saudi-Arabiassa Al Ittihad Jeddan joukkueessa. Kesäkuusta 2006 lähtien hän valmensi Arabiemiirikuntien maajoukkuetta. Metsu johdatti Arabiemiraatit Coupe de Golfen voittoon tammikuussa 2007.
Syyskuussa 2008 Metsu siirtyi Qatarin maajoukkuevalmentajaksi. Hänen johdollaan Qatar ei selvinnyt MM-kisoihin 2010, mutta hän sai silti jatkaa tehtävässään. Metsu luotsasi Qatarin Gulf Cupin välieriin 2009, mutta seuraavana vuonna tie katkesi jo lohkovaiheeseen. Metsun viimeiseksi turnaukseksi Qatarin valmentajana jäi maassa pelatut Aasian mestaruuskisat tammikuussa 2011. Qatarin tie katkesi puolivälierätappioon Japanille ja kisojen jälkeen Metsu sai potkut.
Maaliskuussa 2011 Metsusta tuli Qatar Stars Leaguessa pelaavan Al-Gharrafan uusi päävalmentaja. Metsu sai potkut tehtävästään vuoden urakoinnin jälkeen maaliskuussa 2012.
Huhtikuussa 2012 Metsu oli ehdolla Senegalin maajoukkueen päävalmentajaksi, muttei lopulta tullut valituksi tehtävään.
Heinäkuussa 2012 Metsu palasi valmennustehtäviin, kun dubailaisseura Al Wasl FC palkkasi hänet erotetun Diego Maradonan seuraajaksi. Metsu jätti seuran henkilökohtaisten syiden vuoksi jo lokakuussa 2012.
Metsulla todettiin paksusuolen syöpä kesällä 2012, ja hän kuoli kotikaupungissaan 14. lokakuuta 2013.